CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'AAK 0468 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55881)
  + [Valencià](/va/acuerdo/55751)






Selector de idioma

Leer

* [Español](/es/acuerdo/55021)
* [Valencià](/va/acuerdo/55774)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'BNP 3668[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'ZST 1642

Data d'aprovació
:   24/01/2025

Data de publicació
:   28/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55288)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55931)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55131)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'RVR 3182&url=https://www.boua.ua.es/va/acuerdo/55169)

**Títol:** CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'WSF 4593

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 24 de gener de 2025

CONCURS DE PÒSTERS DE TREBALLS FINAL DE GRAU D'ENGINYERIA EN SO I IMATGE EN TELECOMUNICACIÓ DEL MES CULTURAL I DIVULGACIÓ DE L'UKG 9244

1.   Objecte de la convocatòria i procediment de concessió

L'Escola Politècnica Superior amb motiu de la celebració del Mes Cultural i Divulgació de l'DXA 1639 organitza un concurs als millors Pòsters de Treballs Final de Grau (TFG) del grau en Enginyeria en So i Imatge en Telecomunicació defensats a la Universitat d'Alacant al llarg del curs acadèmic 2023/2024.

Amb aquesta convocatòria es pretén promocionar els estudis en relació amb l'Enginyeria de Telecomunicació i donar visibilitat al seu àmbit professional. Per a això, l'objecte d'aquesta convocatòria és la concessió, en règim de concurrència competitiva, d'un primer i un segon premi als millors pòsters de Treballs Final de Grau (TFG) del grau en Enginyeria en So i Imatge en Telecomunicació, defensats z la Universitat d'Alacant al llarg del curs acadèmic 2023/2024.

2.   Requisits de les persones beneficiàries

Podran obtenir la condició de beneficiàries i sol·licitar aquest premi les persones que:

·         Hagen presentat el Treball Final de Grau (TFG) del grau en Enginyeria en So i Imatge en Telecomunicació de la Universitat d'Alacant durant el curs acadèmic 2023/2024.

·         Hagen finalitzat els estudis del grau en Enginyeria en So i Imatge en Telecomunicació de la Universitat d'Alacant en la data de finalització del termini per a sol·licitar la participació en el concurs.

3.    Nombre i dotació de les beques

Es concedirà un nombre màxim de dos premis, i es distribuirà l'assignació, fins a un màxim de 200 €: un primer premi dotat amb 110 € i un segon premi dotat amb 90 €.

4.    Termini i procediment de presentació de sol·licituds

4.1.       Termini de presentació

El termini per a sol·licitar la sol·licitud s'obrirà a partir del dia 3 de febrer de 2025 fins al dia 7 de febrer de 2025 a les 23.59 h.

4.2.       Procediment de presentació

La documentació es presentarà a través d'una sol·licitud UA (<https://cvnet.cpd.ua.es/uasolicitudes/solicitud/39>), dirigida a la Coordinació Acadèmica del grau en Enginyeria en So i Imatge en Telecomunicació de l'Escola Politècnica Superior de la Universitat d'Alacant, amb indicació de les dades d'aquesta convocatòria.

S'adjuntarà la documentació següent:

·         Pòster del Treball Final de Grau (TFG) en format PDF. Les dimensions per al disseny digital del pòster són 0,7 m d'ample i 1,0 m d'altura. L'estil del pòster és lliure, però ha d'incloure obligatòriament el nom de la titulació, el curs acadèmic, el títol del TFG i el nom de persona participant que va fer el TFG. El pòster no ha d'incloure el nom de tutor o la tutora ni del cotutor o cotutora del treball.

5.   Criteris d'adjudicació

L'assignació dels premis es farà seguint els criteris següents:

1.    Fórmula de càlcul: L'assignació de puntuació a cada pòster es farà mitjançant vot secret telemàtic del professorat del grau en Enginyeria en So i Imatge en Telecomunicació de la Universitat d'Alacant atesos els criteris següents:

·         Grau d'innovació: Fins a un màxim 3 punts.

·         Aportació al món professional: Fins a un màxim de 4 punts.

·         Possibilitats d'implantació real: Fins a un màxim de 3 punts.

2.    Ponderació: Per a cada pòster, cada professora i professor podrà assignar un màxim de 10 punts repartits segons els criteris anteriors.

3.    Resultaran premiats aquells dos pòsters que obtinguen les dues puntuacions totals més altes. En cas d'empats, en les puntuacions totals corresponents al primer o segon lloc, la Comissió de Valoració indicada en l'apartat 6.2 d'aquesta convocatòria dirimirà l'adjudicació dels dos premis mitjançant una nova votació entre els pòsters amb puntuacions empatades utilitzant la mateixa fórmula de càlcul i ponderació indicades en els anteriors punts 1 i 2.

6.    Òrgan gestor i Comissió de Valoració

6.1.       Òrgan gestor

L'òrgan gestor de la convocatòria, la direcció de l'Escola Politècnica Superior, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb els quals ha de dictar-se resolució.

La unitat administrativa de referència és la Secretaria Administrativa de l'Escola Politècnica Superior.

-      Telèfon: 610 09 81 88

-      Adreça electrònica: [lwo@ab.dr](mailto:tyq@pk.ap)

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que, si així no es fera, se li tindrà per desistit de la petició prèvia resolució que haurà de ser dictada en els termes previstos legalment.

6.2.       Comissió de Valoració

La Comissió de Valoració farà l'examen i l'avaluació de les sol·licituds admeses segons les valoracions obtingudes mitjançant el vot secret telemàtic del professorat del grau en Enginyeria en So i Imatge en Telecomunicació, segons el que indica l'apartat 5 d'aquesta convocatòria i elaborarà l'informe de valoració corresponent.

La comissió tindrà la composició següent:

Presidència:

-              Coordinador Acadèmic del grau en Enginyeria en So i Imatge en Telecomunicació de la UA, o persona que el substituïsca.

Secretaria:

-              Cap d'estudis del grau en Enginyeria en So i Imatge en Telecomunicació de la UA, o persona que el substituïsca.

Vocals:

-              Coordinadora acadèmica de Comunicació i Igualtat de l'EPS, o persona que la substituïsca.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://eps.ua.es/va/ingenieria-sonido-imagen-telecomunicacion/treballe-fi-de-grau/treball-fi-de-grau.html>, que substitueix la notificació a les persones interessades i produeix els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils comptadors a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a la seua avaluació.

La proposta de resolució provisional es publicarà a partir del 21 de febrer de 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que estime pertinents, davant de l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

8.    Marc legal i pressupostari

Aquesta convocatòria amb codi 2025SBV055 serveix de base reguladora i es troba recollida en la línia de subvenció 2025LS019 del Pla Estratègic de Subvencions 2025-27 (exercici 2025) de la Universitat d'Alacant

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquests premis, d'un màxim de 200 euros serà sufragada amb càrrec al capítol IV orgànica 94148W3828 del pressupost de l'Escola Politècnica Superior de la Universitat d'Alacant. L'execució d'aquesta dotació està supeditada a la disponibilitat pressupostària de la UA. S'aplicaran les disposicions fiscals vigents.

9.    Obligacions, justificació de persones beneficiàries i pagament

9.1.       Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les previstes en l'article 14 de Llei 38/2003, general de subvencions, d'entre les que es troben:

L'activitat subvencionada ha de fer-se des de febrer de 2025 fins a desembre de 2025.

a)        Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)        Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)         Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2.       Justificació de persones beneficiàries i pagament

La justificació del destí del premi al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La Universitat procedirà d'ofici al pagament de la subvenció concedida.

10. Protecció de dades de caràcter personal

D'acord amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica <https://seuelectronica.ua.es/>. Podreu, així mateix, posar-vos en contacte amb el delegat de Protecció de Dades a través de l'adreça [pvv@lk.wf](mailto:sbk@gp.so).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11.Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 24 de gener de 2025

La rectora

P.D. de signatura, el Vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03746 Sant Vicent del Raspeig - Alacant  
 Tel. 21 012 7572 - Fax 14 920 7614](https://www.google.es/maps/@98.056286,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12509&trk=tyah&trkInfo=tarId%0K7145142960555%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)